Document ID: /roh_data/filtered/fineweb-2-filterrobots_roh.jsonl.gz/33201

Sco ils Servetschs dal parlament han annunzià, ha er la cumissiun da las instituziuns politicas dal cussegl dals chantuns approvà questa moziun cun 6 cunter 2 vuschs tar ina abstinenza . Per ils votants saja pli transparent sch'els enconuschian la segunda naziunalitad da politichers che sajan burgais dubels. Uss po il parlament decider davart la moziun.
Cun in'autra iniziativa aveva Marco Chiesa da la PPS/TI vulì scumandar la burgaisa dubla da cussegliers federals. Quest desiderat ha dentant fatg naufragi gia sin nivel da cumissiun. Avant l'elecziun dad Ignazio Cassis avevan ils politichers gia discutà en chaussa. Lez aveva anc avant sia elecziun dà giu ses pass talian.
RR novitads 16:00